Public procurement notice: Voluntary Ex Ante Transparency Notice
Published: 2019-12-19
Buyer: Danish Defence Acquisition and Logistics Organizations
Country: DK
Contract type: Supplies
Procedure: Negotiated without a prior call for competition
CPV classification: 35500000: Warships and associated parts
Estimated value: 1200000000 DKK

Technical requirements: Køb af reservedele og service til 76 SRGM kanonsystemet samt opgradering og mulighed for tilkøb af yderligere 76 SRGM systemet
Anskaffelsen søges indgået som en rammeaftale vedrørende reservedele og service til forsvarets 76 mm SRGM, der anvendes på søværnets fregatter og støtteskibe. Der er også mulighed for opgradering af kanonsystemet og yderligere tilkøb af kanoner. Leonardo S.p.A. har udviklet 76 mm SRGM systemet og har enerettighederne til systemet. Derudover er Leonardo den eneste, der kan sælge reservedele og udføre service af kanonsystemet. Der stilles endvidere krav om at reservedelene skal være OEM certificeret. Kanonsystemet er et komplekst våbensystem, hvis funktionsduelighed kan være den afgørende faktor til at skibet beskyttes mod et eventuelt angreb. Henset til, at Leonardo S.p.A. har udviklet 76 mm SRGM systemet og har enerettighederne til systemet samt at Leonardo er den eneste, der kan sælge reservedele og udføre service af kanonsystemet søges rammeaftalen indgået direkte med Leonardo S.p.A med forhandling uden forudgående offentliggørelse af en udbudsbekendtgørelse.
Der kan købes reservedele på rammeaftalen, som skal leveres i Danmark. Service kan ligeledes tilkøbes afhængigt af, hvor skibet befinder sig. Dette kan være i Danmark og i udlandet.
FMI ønsker at indgå rammeaftale med muligheden for at anskaffe supplerende 76mm Super Rapid Gun Mounts (SRGM) (maksimalt 8 stk.), opgraderinger til 76mm SRGM, OEM og certificerede/dele til 76 mm SRGM, og certificerede serviceydelser til 76 mm SRGM. Efter FMI's vurdering kan disse ydelser kun anskaffes fra Leonardo S.p.A (VAT no. 00881841001) (herefter Leverandøren), da rammeaftalen på grund af tekniske årsager og beskyttelse af eksklusive rettigheder kun kan overdrages til denne leverandør. Dette skyldes at Leverandøren er den eneste, som har den tekniske knowhow til at producere identiske 76mm kanonsystemer, OEM og certificerede reservedele/dele og endvidere er den eneste der, som følge af knowhow vil være i stand til at yde certificerede services og opgraderinger. Anskaffelse af supplerende 76mm SRGM er desuden FMI's eneste tekniske mulighed for at sikre den nødvendige fleksibilitet og interoperabilitet med de øvrige våbensystemer på skibene og manglende opfyldelse af specifik interoperabilitet kan påføre alvorlig skade eller dødelig udgang for brugere eller andre tilstedeværende - både i krigs og fredssituationer. Derudover har Leverandøren ikke givet licens til andre til at producere eller sælge 76mm SRGM eller OEM og certificerede rerservedele/dele ligesom Leverandøren ikke har certificeret andre til at foretage services og opgraderinger. FMI kan derfor kun anskaffe ovenstående ydelser ved Leverandøren.
Da Leverandøren besidder de immaterielle rettigheder til 76mm SRGM og dokumentation hertil, kan FMI ikke udlevere dokumentation til andre aktører og på den måde udligne Leverandørens konkurrencefordele ved et udbud uden at krænke Leverandørens rettigheder.
FMI vurderer derfor, at betingelserne i forsvarsdirektivets artikel 28, stk. 1, litra e, for at anvende udbud med forhandling uden forudgående offentliggørelse af en udbudsbekendtgørelse, er opfyldt.
Datoen angivet i bekendtgørelsens pkt. V.2.1 er datoen for beslutningen om at tildele rammeaftalen direkte og ikke datoen for rammeaftalens indgåelse. Rammeaftalen vil ikke blive underskrevet/indgået, før udløbet af en periode på 10 dage fra offentliggørelse af denne bekendtgørelse, jf. yderligere pkt. VI. 4.3.
Værdien angivet i pkt. II.1.7) og V.2.4) er den estimerede værdi af rammeaftalen, og er således ikke udtryk for rammeaftalens endelige værdi, ligesom FMI ikke herved har fopligtet sig til at foretage anskaffelser svarende til denne værdi.
FMI følger proceduren i klagenævnslovens § 4 (lovbekendtgørelse nr. 593 af 2.6.2016 om Klagenævnet for Udbud, tilgængelig på www.retsinformation.dk). Rammeaftalen vil ikke blive indgået før efter udløbet af 10 kalenderdage regnet fra dagen efter den dag, hvor denne bekendtgørelse er offentliggjort, jf. klagenævnslovens § 4, stk. 1. nr. 2.
I henhold til klagenævnslovens § 7, stk. 3, skal en klage over, at ordregiveren i strid med udbudsreglerne har indgået en rammeaftale uden forudgående offentliggørelse af en udbudsbekendtggørelse i Den Europæiske Unions Tidende, i tilfælde hvor en ordregiver har fulgt proceduren i § 4, være indgivet til Klagenævnet for Udbud inden 30 kalenderdage regnet fra dagen efter den dag, hvor ordregiveren har offentliggjort en bekendtggørelse i Den Europæiske Unions Tidende om, at ordregiveren har indgået en rammeaftale, forudsat at bekendtggørelsen indeholder begrundelsen for ordregiverens beslutning om at tildele rammeaftalen uden forudgående offentliggørelse af en udbudsbekendtggørelse i Den Europæiske Unions Tidende.
Senest samtidig med at en klage indgives til Klagenævnet for Udbud, skal klageren skriftiligt underrette ordregiveren om, at en klage indgives til Klagenævnet for Udbud, og om, hvorvidt klagen er indgivet i den periode på 10 kalenderdage, som er fastsat i § 4, stk. 1, nr. 2. I tilfælde hvor klagen ikke er indgivet i den nævnte periode, skal klageren tillige angive, hvorvidt der begæres opsættende virkning, jf. § 12, stk. 1.
Klagenævnet for Udbuds egen vejledning om klager er tilgængelig på hjemmesiden angivet i pkt. VI.4.1).


Winner: Leonardo S.p.A
Award value: 1200000000